Dolnoserbska rěcna komisija

Dolnoserbska rěcna komisija jo wědomnostna organizacija, kótaraž jo była wót Maśice Serbskeje powołana. Wóna jo awtorizěrowany gremium za kodificěrowanje pisneje dolnoserbšćinyInformacija na boce domowina.de.

Historija
W oktobrje 1952 pśi Instituśe za serbski ludospyt w Budyšynje jo se załožyła prědna Górnoserbska rěcywědna komisija (gsb. Hornjoserbska rěčespytna komisija). Tegdy pak njejo był wutwórjony wósebny wótźěl za dolnoserbšćinu. To jo było móžne lěbda 1979. Tencas jo była wutwórjona Dolnoserbska rěcna komisija ako wósebna kupka w ramiku Serbskeje rěcneje komisije. Wjednik toś togo gremiuma jo był roźony Dolnoserb a diplomowy slawist Manfred Starosta. Wón jo pśepšosył do komisiji maminorěcnych powědarjow dolnoserbšćiny, mj. dr. to su byli Margita Heinrichowa, Hermann Jahn a faraŕ Herbert NowakInformacije na boce domowina.de. 

Struktura
Powědaŕ dr. Fabian Kaulfürst (Serbski institut)

Cłonki
Hauke Bartels (Serbski institut)
Marja Elikowska-Winklerowa (Šula za dolnoserbsku rěc a kulturu)
Margot Hašcyna
Bernd Melcher (Rěcny centrum WITAJ)
Werner Měškank (Serbski muzej)
Janka Pěčkojc-de Lévano (Ludowe nakładnistwo Domowina)
Christiana Piniekowa (Źěłanišćo za serbske kubłańske wuwijanje Chóśebuz [ABC])
Manfred Starosta
Marion Stenselowa (Serbski rozgłos, RBB)
Stanislav Tomčík (Institut za sorabistiku, uniwersita Lipsk)
Gregor Wieczorek (Nowy Casnik)

Zastupujuce cłonki
Adelheid Dawmowa (Nowy Casnik)
Martina Golašojc (Serbski rozgłos, RBB)
Ingrid Hustetowa (Rěcny centrum WITAJ)
Christina Kliemowa (Serbski muzej)
Edward Wornar (Institut za sorabistiku, uniwersita Lipsk)

 Nóžki

Wótkaze
Dolnoserbska rěcna komisija
Historija Dolnoserbskeje rěcneje komisije
Pśedsedarstwo a cłonki Dolnoserbskeje rěcneje komisije

Kategorija:Dolnoserbšćina